ArabovMK/tajik-wikipedia-corpus huggingface dataset:
Гардиши меҳварии Замин

Гардиши меҳварии Замин — дар атрофи меҳвари худ чарх задани Замин. Замин чун дигар сайёраҳои Манзумаи офтобӣ дар ҳаракат аст ва яке аз онҳо Гардиши меҳварии Замин мебошад. Замин дар атрофи меҳвари худ дар самти муқобили ақрабаки соат, аз самти ғарб ба самти шарқ чарх мезанад. Мувофиқи қонунҳои механика, агар Замин шакли куравии сахту якҷинса медошт ё аз қабатҳои куравии зичиҳояш баробар иборат мебуд, он гоҳ самт ва даври Гардиши меҳварии Замин дар фосилаҳои баробари вақт доиман боқӣ мемонд. Шакли куравӣ надоштани Замин, якҷинса набудани сохти дохилии он, таъсири Моҳ, Офтоб ва сайёраҳои дигар сабаби тағйир ёфтани суръати гардиши Замин мегарданд. Гардиши меҳварии Замин тақр. ба 23 соату 56 дақиқаву 4,091 сония (шабонарӯзи сайёравӣ) баробар аст. Бо мурури замон суръати кунҷии гардиши Замин ва вазъи меҳвари он тағйир меёбанд. Меҳвари чархзании Замин мавқеи худро дар фазо якҷо бо ҷисми Замин ва ҳамчунин нисбат ба Замин дигар мекунад, яъне ҳаракати қутбҳо бо даври аз 305 шабонарӯз бештар ба амал меояд. Суръати гардиши Замин доимӣ нест, он нисбат ба гардиши кураи Осмон гоҳ баланд, гоҳ паст ва дар маҷмӯъ суст мешавад. Давомнокии як гардиши Замин дар ҳар садсолаи ду ҳазор соли охир ба ҳисоби миёна 0,0023 с зиёд шудааст. Аз сабаби майли меҳвари Замин баландии Офтоб дар давоми сол нисбат ба уфуқ доиман тағйир ёфта, сабаби ивазшавии фаслҳои сол мегардад. Мас., дар арзҳои шимолӣ дар фасли тобистон, ҳангоми ба сӯйи Офтоб майл доштани қутби шимолӣ рӯзҳо дарозтар буда, Офтоб дар Осмон болотар ҷойгир мешавад ва ин боиси боло рафтани ҳарорати миёнаи ҳаво мегардад. Дар фасли зимистон ҳангоми ба тарафи муқобили Офтоб майл доштани қутби шимолӣ вазъ тағйир ёфта, ҳарорати миёнаи ҳаво паст мефарояд. Бинобар барзиёд будани массаи экватории Замин, Моҳ ва Офтоб претсессияи меҳварӣ бо даврияти тақр. 26000 сол дар атрофи қутбҳои эклиптика ба вуҷуд меояд. Дар натиҷаи ин претсессияи моҳу офтобӣ нуқтаи эътидоли баҳорӣ ба самти равиши Офтоб бо суръати солонаи 50 ҳаракат карда, сабаби тағйир ёфтани координатаҳои экватории ҷирмҳои осмонӣ мегардад. Ба ҳаракати претсессионии Замин лаппиши нутатсионӣ зам мешавад, ки дар натиҷаи тағйирёбии мавқеи ҷойгиршавии байниҳамдигарии Моҳ, Офтоб ва Замин ба вуҷуд омадааст. Ҳаракатҳои претсессионӣ ва нутатсионии меҳвари Замин боиси лаппиши қутби воқеии олам мегардад, ки он ба даври гиреҳҳои мадори ҳаракати Моҳ (18,6 сол) баробар аст. Гардиши меҳварии Замин ба бисёр ҳодисаҳои табиии сатҳи Замин таъсир мерасонад, мас., ба тамоюли ҷисми афтанда ба самти шарқ, хушкбодҳои тропикии ду нимкураи Замин, ки ба самти экватор (хатти истиво) мевазанд, вазиши шамолҳои шимолу шарқӣ ба самти шимол ва ҷанубу шарқӣ ба самти ҷануб, шуста шудани соҳили рости дарёҳо дар Нимкураи шимолӣ ва соҳили чап дар Нимкураи ҷанубии Замин, ба самти шарқ майл кардани сиклонҳои аз ҷануб ба шимол ҳаракаткунанда ва ғ.
Гарднерс Крик

Гарднерс Крик — номи дарёе аст, ки дар давлати Австралия равон аст.
Гардиши пул

Гардиши пул — ҳаракати пайвастаи воситаҳои пулӣ (нақдӣ ва ғайринақдӣ) ҳангоми хидматрасонӣ ба муомилоти мол. Дар шароити иқтисоди бозорӣ пул яке аз воситаҳои зарурии ҳаёти иҷтимоӣ ба ҳисоб меравад. Дар раванди фаъолияти иқтисодӣ ташкили муносибатҳои иқтисодӣ дар байни истеҳсолкунандагон ва истеъмолкунандагони молу хидматрасониҳоро бе истифодаи пул тасаввур кардан ғайриимкон аст. Аз ин рӯ, ҳамаи амалиёти хариду фурӯши мол ва хидматрасонӣ ба воситаи пул сурат мегиранд. Ҳисоббаробаркуниҳои пулӣ метавонанд нақдӣ ва ғайринақдӣ бошанд. Зарурати ташкили самаранокии соҳаи савдо, кам кардани харҷи истеъмолкунандагон ҳангоми хариду фурӯши молу хидматрасониҳо, таъмини дастрасии босуръату босифати молу хидматрасонӣ аз харидору истеъмолкунандагон истифодаи воситаҳои пули нақдро талаб мекунад. Ҳуқуқи ба муомилот баровардани пулҳои нақд ба ихтиёри Бонки марказӣ (миллӣ) ҳамчун маркази ягонаи эмиссионии мамлакат вогузор мегардад. Бинобар ин Г. в. п. аз бонки марказӣ (миллӣ) оғоз меёбад. Воситаҳои пулии нақдӣ ба ивази пулҳои ғайринақдӣ аз хазинаи бонки марказӣ ба бонкҳои тиҷоратӣ дода мешаванд. Бонкҳои тиҷоратӣ воситаҳои пулиро ба миҷозон медиҳанд ва ҳамчунин дар асоси шартнома бонкҳои дигарро бо воситаҳои пулӣ таъмин менамоянд. Бонкҳои тиҷоратӣ бо мақсади таъмини хидматрасонии корхонаҳо, муассисаҳо ва аҳолӣ онҳоро бо воситаҳои пулӣ таъмин мекунанд ва бо ин мақсад дар хазинаҳои худ миқдори муайни воситаҳои пулиро нигоҳ медоранд. Корхонаҳо ва муассисаҳо воситаҳои пулии аз бонкҳо гирифтаашонро барои додани музди нафақа, кумакпулӣ, хариди молу пардохти арзиши хидматрасониҳо ва дигар мақсадҳо истифода мебаранд. Аҳолӣ бар илова аз пулҳои аз корхонаҳо гирифта, инчунин аз бонкҳои тиҷоратӣ фоизи пасандоз, дивидент ва воситаҳои пулиеро, ки дар суратҳисобашон доранд, метавонанд истифода баранд. Як қисми воситаҳои пулии аҳолӣ барои хариди молу пардохти арзиши хидматрасониҳо, қисми дигари онҳо барои пардохти андозҳо, хонапулӣ, хидматрасониҳои коммуналӣ, адои қарз, хариди саҳмияҳо, пасандоз ва ғ. сарф мешаванд. Ҳамин тариқ, воситаҳои пулии дар ихтиёри аҳолӣ қарордошта боз ба хазинаҳои муассисаву корхона ва ташкилот, муассисаҳои тиҷоратӣ, хидматрасонӣ ва бонкӣ ворид мегарданд. Азбаски корхонаҳо ва муассисаҳо имкони нигоҳ доштани тамоми воситаҳои пулиро надоранд, қисми бештари онҳоро ба бонкҳои хидматрасонашон месупоранд. Бонкҳо дар навбати худ қисми зиёди воситаҳои пулиеро, ки дар ихтиёрашон доранд, ба ивази воситаҳои пули ғайринақдӣ ба бонки марказӣ месупоранд, зеро барои таъмини ҳисоббаробаркунӣ ба воситаҳои пулии ғайринақдӣ зарурат доранд. Ҳамин тариқ, Г. в. п. аз бонки марказӣ оғоз ёфта, дар он ба охир мерасад.
Гардиши савдои хориҷӣ

Гардиши савдои хориҷӣ — маҷмӯи умумии содирот ва воридоти як кишвар ё гурӯҳи кишварҳо. Гардиши савдои хориҷӣ дар давраи тақвимӣ (сол) бо нархҳои ҷорӣ ва ё нархҳои доимӣ ҳисоб карда мешавад. Мутобиқи муқаррароти СММ омори гардиши савдои ҷаҳонӣ ҳамчун маҷмӯи содирот ва воридоти тамоми кишварҳои ҷаҳон бо доллари ИМА ҳисоб карда мешавад. Гардиши савдои хориҷӣ-и Ҷумҳурии Тоҷикистон дар соли 2013-ум 5284,7 млн сомониро ташкил дод, ки нисбат ба соли қаблӣ 2,9 % зиёд буд. Дар панҷ соли охир Гардиши савдои хориҷӣ солона ба ҳисоби миёна 4342,8 млн доллари ИМА-ро ташкил дод. Дар соли 2012 Гардиши савдои хориҷӣ нисбат ба соли 2011 15,1 % афзоиш ёфт, нисбат ба соли 2008-ум 9,8 %, аз ҷумла афзоиши солонаи содирот 8,1 % ва воридот 17,9 %. Дар сохтори содирот ҳаҷми ашёи хом ва маҳсулот — филиззот, нахи пахта, неруи барқ ва меваю сабзавот бештар буд. Дар сохтори воридот ҳаҷми маҳсулоти саноати кимиё (гилхок), маҳсулоти соҳаи кишоварзӣ (гандум, орд, ярма ва ғайра), мошинолоту таҷҳизот ва воситаҳои нақлиёт зиёд буд. Дар Гардиши савдои хориҷӣ саҳми кишварҳои Иттиҳоди давлатҳои мустақил (ИДМ) 45 % ва кишварҳои дигар 55%-ро ташкил дод. Шарикони асосии тиҷоратии Ҷумҳурии Тоҷикистон Русия, Қазоқистон, Хитой, Туркия, Афғонистон, Эрон, ИМА, Туркманистон, Литва, Украина, Амороти Муттаҳидаи Қирғизистон, Покистон, БелоРусия, Латвия ва Швейсария ба ҳисоб мерафтанд.
Гарднайча

Гарднайча — узви найчашакли зарраҳои гард, ки дар рустаниҳои тухмдор баъди гардолудшави ба вуҷуд меояд. Гарднайчаи рустаниҳои лучтухм дар ҳуҷрачаи тухммуғҷа пайдо мешавад. Дар ин сурат гарднай ба бофтаи нутселлус ворид шуда, фақат ба пистонак (гастуория) хидмат мекунад (моддаҳои ғизоиро мегирад ё ғаметаҳои наринаро ба ҳуҷайратухм интиқол медиҳад). Зарраҳои гард дар рустаниҳои пӯшидатухм дар гардгираки модина як (дар аксар рустаниҳо, мас., дарахтони мева, буттамева ва ғайра) ё якчанд Г. ба вуҷуд меоранд. Г. ба тухммуғҷа ба воситаи микропил (пороғамия), гоҳо тавассути халаза (халазоғамия) ё аз паҳлу бо ёрии интегумент (мезогалия) роҳ меёбад. Г. ба ҷанинхалта (ғаметофити модина), маъмулан, аз байни ҳуҷайратухм ва синергид дохил мешавад ё баъди вайрон кардани яке аз синергидҳо спермияро озод намуда, барои бордоршавии дучанда (ҳам ҳуҷайратухм ва ҳам ҷанинхалта) шароити мусоид муҳайё мекунад.
Гардония

Гардун - Гардуния, Гардония, фалак, осмон, тақдир. Овозаи саввум дар таркиби Дувоздаҳмақом. Тартиби қаторовозҳои Гардун дар табақоти адвор ва усули истихроӣи онҳо дар пардаҳои сози уд дар таълифоти назарии мусиқӣ сабт гардидаанд. Усули доира ва дар ин усулиро намуди бахши сози мақомҳои (Шашмақом); шохаи созӣ дар мақомҳо буда ва бо номи мақомҳо маъруфият касб карда: Гардуни Бузург, Гардуни Рост, Гардуни Наво ва Гардуни танҳо дар мақоми Ироқ амал надорад.. низ.
Гардпошак

Гардпошак — мошин ё дастгоҳ барои пошидани заҳрдоруҳои хока — офаткушҳо. Бо гардпошӣ дарахту зироат аз касалӣ ва ҳашароти зараррасон муҳофизат шуда, ҳамчунин барги рустаниҳоро дар мавриди зарурат мерезонанд. Гардпошак тракторӣ ва дастӣ мешавад. Гардпошаки тракториро дар боғу токзор, киштзор ва бешазорҳо ба кор мебаранд. Гардпошаки сербари универсалии ОШХ-50 барои ба боғу токзор, буттазор, пахтазор, зироати хӯроки чорво, сабзавот ва дарахтони ҷангал пошидани дору пешбинӣ шудааст. Онро ба тракторҳои Т-25 А, Т-54 В, Т-40 АМ пайваст мекунанд. Аз бордон, редуктор, боддиҳак, мили гардпошӣ, рама ва ҳидросилиндр иборат аст. Паҳноии кораш — 50-80 м (дар як соат 5,6-6,4 км ҳаракат мекунад), маҳсулнокии насос — 160 лдақиқа ва боддиҳак — 6000 мсоат, гунҷоиши бордон — 160 дм3. Хока аз бордон ба қутии омезиш гузашта, бо ҷараёни ҳавои боддиҳак ба берун пош мехӯрад. Бо чунин Гардпошак дар як соат ба 5 га боғ, 7 га токзор, 80 га киштзори зироат дору пошидан мумкин аст. Онро як нафар — тракторчӣ идора мекунад. Бо Гардпошаки дастӣ, ки нисбатан маъмул аст, ба қитъаҳои хурду душворгузар ва зери баргҳо дору мепошанд. Барои ин дӯлчаро бо доруи хока пур карда, сипас дастакро тоб медиҳанд. Дар натиҷа шнек ва боддиҳак ба ҳаракат медароянд. Дору аз сӯрохии поёнии дӯл ба боддиҳак дохил шуда, зери фишори баланди ҳаво аз лӯлаи резинӣ ба рустанӣ пош мехӯрад.
Гари (деҳа)

Гари — деҳаест дар Русия, ки дар ҳайати ноҳияи Гаринский, вилояти Свердловск медарояд.
Гардҳорӣ Лаъли Фаррухободӣ

Гардҳорӣ Лаъли Фаррухободӣ — дабир (муншӣ), фарҳангнигори форсизабони Ҳиндустон. Зиндагинома Аз осораш — "Ганҷу-л-луғот", "Баҳори дониш"-и Канбу, "Искандарнома"-и Низомии Ганҷавӣ, китобҳо барои омӯзиши забон – "Иншои Юсуфӣ", "Нисобу-с-сибён" ва ғайра. Нусхаи дастнависаш маҳфуз дар китобхонаи Осафияи Ҳайдарободи Дакан. Дар "Фарҳанги дастуру-с-сибён" вожаҳои китоби дарсӣ – "Нисобу-с-сибён" тафсир шудаанд. Ба Гардҳорӣ Лаъли Фаррухободӣ инчунин асаре бо номи "Нодиру-л-иншо" дар фанни номанигорӣ нисбат дода мешавад.
Гардҳор Дос

Гардҳор Дос — шоир и форсигӯи Ҳиндустон. Зиндагинома Дар Деҳлӣ зиндагӣ ва эҷод кардааст. Аз забони ҳиндӣ ба осмон парвоз мекунад. Дастнависҳои маснавии Гардҳор Дос дар китобхонаи Музейи Британия (шумораи О 1251), Музейи миллии Покистон (шумораи.) маҳфузанд.
Гардуна

Гардуна (- эронии бостон: - " гардидан; чархидан " 1), ароба — нақлиёти қадимии ду ва чорчарха. Сараввал барои кашондани борҳои вазнин ва одамон, баъдан ҳамчун олоти ҷангии зудрав истифода мешуд. Маълумоти нахустин дар бораи гардуна дар "Яштҳо"-и Авесто аз он гувоҳӣ медиҳанд. Гардунаҳои нахустини ақвоми ориёӣ барои шикор пешбинӣ шуда, чархҳои сахти чӯбин доштанд. Дар байни чӯби тирҳо ва қисми пеши гардунаҳо аз чарми бофта истифода мекарданд, ки вазни он ва муқовимати бодро коҳиш медод. Баландӣ, ҳаракати тез ва барои тирандозӣ мувофиқ будани гардуна онро ба нақлиёти ҷангӣ табдил дод. Бо истифодаи филиззот гардунаҳо такмил ёфта, тир, девораи ҳимоявӣ ва чархҳои он аз филизз сохта мешуданд. Ҳангоми ҷанг гардунаро гардунадор идора мекард ва дар ду паҳлуи он тирандозон ҷой мегирифтанд. Дар Юнон ва Руми Қадим гардунаро ба ғайр аз ҷангҳо дар набарди гладиаторҳо, тантанаҳои пирӯзӣ, пазироӣ ва гусели императорҳову ашрофони воломақом истифода мебурданд. Дар артиши савораи Ҳахоманишиён гардуна нақши муҳим дошта, бештар ҳангоми ҳамла ба сафи душман аз он истифода мекарданд. Дар замони давлатдории Ашкониён ва Сосониён гардунаҳо ҳамчун олати ҷангӣ аҳаммияти худро тадриҷан гум карданд ва минбаъ дар сафи артиши савора ба ҷойи гардуна аз асп истифода мебурданд. Дар аҳди Сосониён гардуна бештар дар маросимҳои мазҳабӣ истифода мегардид.
Гаревка (ноҳияи Бабушкин, Вологда)

Гаревка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Бабушкин, ки дар вилояти Вологда қарор дорад, дохил мешавад.
Гардолудшавӣ

Гардолудшавӣ — аз гарддон ба гардгирак (дар рустаниҳои пӯшидатухм) ё ҳуҷайратухм (дар рустаниҳои лучтухм) рехтани гард. Баъди гардолуд шудан аз гардак гарднайча сабзида, нутфаро ба ҳуҷайратухми тухммуғча мебарад, он ҷо бордоршавӣ ва рушди ҷанин ба амал меояд. Гули дарахтони мева бо 2 усул – дутарафа ва худ аз худ (автоғамия) гардолуд мешавад. Ҳангоми гардолудшавии дутарафа гард аз як гул ба гардгираки тухмдони гули дигари ҳамон рустанӣ (гейтеноғамия) ё рустании дигар (ксеноғамия) мерезад; дар вақти худгардолудӣ гард аз гардбарга ба гардгираки тухмдони ҳамон гул мерезад. Ҳар ду усули гардолудшавӣ ба гули ток низ мансуб аст. Гули ток асосан тавассути шамол (анемофилия) гардолуд мешавад. Гардгираки гули ток ҳангоми ба қабули гард омода шуданаш, усора хориҷ карда, бо ҳамин барои часпидан, муҳофизат ва сабзиши гард мусоидат менамояд. Ҳангоми гардолудшавии дутарафа, яъне, ба гули рустании дигар рехтани гард, ҷанин аломатҳои ҳар ду ҷинсро соҳиб мешавад. Аз ҳамин сабаб он назар ба худгардолудӣ афзалият дорад. Барои гардолуд шудани гул ҳашарот (энтомофилия), шамол (анемофилия), парандаҳо (орнитофилия), ҳайвонот (зоофилия) ва об (ҳидрофилия) мадад мерасонанд. Гули бисёр рустаниҳо барои гардолуд шудан фақат ба як навъи ҳашарот мутобиқ шудааст, мас., анҷирро танҳо занбӯрҳои бластофит гардолуд менамоянд, чунки давраи инкишофи онҳо ба давраи гулшукуфти анҷир рост меояд. Гули рустаниҳои дуҷинса (мас., аксари дарахтони мева, ғуҷуммева, ток ва ғайра) ва якҷинса (мас., чормағз, баъзе навъи ток ва ғайра) бештар дутарафа гардолуд мешаванд. Дар сурати ба гардгираки ин рустаниҳо наафтодани гарди гули рустании дигар гардолудшавии дутарафа ба амал намеояд. Рустаниҳои гардолудиашон дутарафа аз рустаниҳои худгардолуд фарқ мекунанд. Гардолудшавии дутарафа дар табиат хеле муҳим аст. Онро дар корҳои боғдорӣ барои рӯёнидани анвои меваҳои дурага истифода мебаранд. Аз рӯйи тарзи гузаштани гард рустаниҳои гардолудиашон дутарафаро ба ду гурӯҳ тақсим мекунанд: анемофилӣ (бо шамол) ва энтомофилӣ (бо ҳашарот). Гули рустаниҳое, ки бо шамолу ҳашарот гардолуд мешаванд, аз ҳам фарқ мекунанд. Мас., гули рустаниҳое, ки бо шамол гардолуд мешаванд, калон буда, гарддони онҳо ба берун мебарояд ва мекафад. Дар натиҷа гарди онҳо тавассути шамол паҳн шуда, қисман ба гардгираки тухмдони рустаниҳои дигар меафтад. Гули рустаниҳое, ки бо ҳашарот гардолуд мешаванд, воситаҳои ҷолиб дорад, мас., шаҳддон. Ҳашарот аз як гул ба гули дигар нишаста, шаҳди онро мемаканд ва бо ҳамин роҳ ба гардолуд шудани гул мусоидат мекунанд. Гарди гули рустаниҳое, ки онҳоро ҳашарот гардолуд мекунанд, нисбатан калону часпак аст. Дар ҷалб кардани ҳашарот бӯйи гул низ муҳим мебошад. Бӯйи гулро ҳашарот аз масофаи хеле дур ҳис ва фарқ мекунанд. Дар давраи гулшукуфти дарахтони мева ҳашарот ҳар қадар зиёд бошанд, ҳосил ҳамон андоза фаровон мешавад. Ба гардолудшавӣ номусоидии обу ҳаво таъсири манфӣ мерасонад.
Гарет Бейл

Миқдори бозӣ ва гол барои бошгоҳи ҳирфаӣ фақат барои лигаҳои мухталифи миллӣ ба назар гирифта мешавад. Миқдори бозӣ ва гол барои мунтахаби миллӣ дар бозиҳои расмӣ. Гарет Френк Бейл (июли 1989, Кардифф, Вэлс, Бритониёи Кабир) — собиқ футболбози вэлсии бошгоҳҳои "Саутҳемптон", "Тоттенҳем Ҳотспур", "Реал Мадрид", "Лос-Анҷелес" ва сарвони тими миллии Вэлс. Зиндагинома Маснади бошгоҳӣ Мунтахаби миллӣ.
Гари (ноҳияи Родник, Иванов)

Гари — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Родник, ки дар вилояти Иванов қарор дорад, дохил мешавад.
Гари (ноҳияи Тейков, Иванов)

Гари — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Тейков, ки дар вилояти Иванов қарор дорад, дохил мешавад.
Гари (ноҳияи Илин, Иванов)

Гари — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Илин, ки дар вилояти Иванов қарор дорад, дохил мешавад.
Гари (ноҳияи Грязоветс, Вологда)

Гари — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Грязоветс, ки дар вилояти Вологда қарор дорад, дохил мешавад.
Гари (ноҳияи Пучеж, Иванов)

Гари — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Пучеж, ки дар вилояти Иванов қарор дорад, дохил мешавад.
Гари (ноҳияи Шуй, Иванов)

Гари — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Шуй, ки дар вилояти Иванов қарор дорад, дохил мешавад.
Гари Корреа

Гари Хеамсен Корреа Гохин (майи 1990, Лима, Перу) — футболбози перуӣ, вингери чап, нимҳимоятгар.
Гари (ноҳияи Палех, Иванов)

Гари — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Палех, ки дар вилояти Иванов қарор дорад, дохил мешавад.
Гари Кахелмачер

Гари Чристофер Кахелмачер Перес (апрели 1988, Монтевидео, Уругвай) — футболбози уругвайӣ, муҳофиз.
Гари (ноҳияи Шекснин, Вологда)

Гари — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Шекснин, ки дар вилояти Вологда қарор дорад, дохил мешавад.
Гари Тело

Гари Тело Мерй (апрели 1993, Ла Серена, Чили) — футболбози чилигӣ, муҳофизи чап, зарбазананда (страйкер).
Гари Уранга

Гарикойтс Уранга Лулуага (июни 1980, Толоса, Испания) — футболбози испанӣ, нимҳимоятгари ҳуҷумкуни канорӣ.
Гармаи сершира

Гармаи сершира — навъи себи маҳаллии пешпазак. Дарахташ калони курашакл (баландиаш 5,0 м, қутри шохсораш 6,5 м), сершохубарг. Ниҳоли гармаи сершира соли 4-ум самар оварда, соли 7-ум ҳар дарахти он то 95 кг ва дар давраи комилан ба самар даромадан, то 120 кг мева медиҳад. Мевааш миёнаҳаҷм (вазнаш 80-110 г), андаке паҳн, кабуди зардча, тобиши гулгун ё норанҷӣ дорад; думчааш кӯтоҳ. Мағзи мевааш сафеди зардтоб, сершира ва хуштаъм,3 % қанд, 15,7 % моддаҳои хушк, 0,72 % туршӣ ва 8,9 мг% витамини С дорад. Ҳосилаш нимаи дуюми моҳи июн мерасад. Бештар дар ноҳияи Ҳисор ва ноҳияи Ваҳдат парвариш мешавад. Дарахти гармаи сершира ба касалии ширинча тобовар нест.
Ҷузеппе Гарибалди

Ҷузеппе Гарибалди (июл 1807 (1807-07-04), Нис — 2 июни 1882, ҷазираи Капрера) — генерал, қаҳрамони халқии Итолиё. Зиндагинома Соли 1833 ба ҷамъияти "Итолиёи ҷавон"-и Ҷузеппе Мадзини дохил шуда, ба муборизаи озодихоҳона ҳамроҳ гардид. Соли 1834 ҳамроҳи Ҷ. Мадзини ба Савойя ҳуҷум карда, пас аз нокомӣ ва маҳкумият ба қатл аз Итолиё фирор кард. Муддате дар оворагӣ ба сар бурда, пас аз он дар ҷанги ҷумҳурии Риу-Гранде ду Сул бар зидди Бразилия ва ҷанги шаҳрвандӣ дар Уругвай иштирок намуд. Аз оғози инқилоби солҳои 1848-49 ба Итолиё омада, дар ҷанги Итолиё ва Австрия ҳамчун роҳбари дастаҳои ихтиёрӣ ширкат кард. Яке аз ташаббускорони эълони ҷумҳурии Рум ва роҳбарони мудофиаи Рум аз ҳуҷуми фаронсавиҳо. Пас аз шикасти ҷумҳурӣ боз рӯ ба фирор овард. Соли 1854 ба ватан баргашта, дар ҷазираи Капрера маскун шуд ва барои мубориза баҳри муттаҳид кардани Итолиё омодагӣ медид. Дар ҷанг бар зидди Австрия ва Фаронса дар соли 1859 фармондеҳи корпуси тирандозии шоҳи Пйемонт Виктор Эмануили ІІ буд. Соли 1860 таҳти роҳбарии ӯ дастаи ҳазорнафара ба ҷазираи Ситсилия ҳуҷум карда, онро тасарруф намуданд. Пас аз он Ҷузеппе Гарибалди ба самти нимҷазираи Аппенин ҳаракат карда, қувваҳои Неаполро шикаст дод ва онҳоро то Капуя маҷбур ба ақибнишинӣ кард. Тамоми минтақаи тасарруфнамудаи Ҷузеппе Гарибалди ба тобеияти шоҳ Виктор Эмануили ІІ даромад ва ниҳоят шоҳигарии муттаҳидаи Итолиё таъсис ёфт. Соли 1866 дар ҷанг бо Австрия ширкат карда, шикаст хӯрд. Дар асоси конвенсияи бо Наполеон имзогардида ҳукумати Итолиё вазифадор шуд, ки ба вилояти Папа ҳуҷум накунад ва онро дар мавриди ҳамлаи берунӣ муҳофизат намояд. Аммо Ҷузеппе Гарибалди соли 1867 мустақилона ба Рум ҳамла карда, қув-ваҳои Папаро дар Монтеротондо торумор намуд. Дар наздикии Ментана аз ҷониби фаронсавиҳо шикаст хӯрд ва ҳамлаи ӯ ба Рум ба нокомӣ анҷомид. Дар ҷанги Фаронса ва Пруссия фармондеҳи артиши Вогези фарон-савиҳо буд. Солҳои охири ҳаёташро дар ҷазираи Капрера гузаронида, ба эҷодиёт машғул буд. Номи Ҷузеппе Гарибалди рамзи мубориза барои озодӣ ва истиқлоли миллии итолиёиҳо гардидааст. Осор Эзоҳ Адабиёт.
Гармашевка (ноҳияи Кантемиров, Воронеж)

Гармашевка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Кантемиров, ки дар вилояти Воронеж қарор дорад, дохил мешавад.
Гарино (ноҳияи Палех, Иванов)

Гарино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Палех, ки дар вилояти Иванов қарор дорад, дохил мешавад.
Гари Медел

Гари Алексис Медел Сото (августи 1987, Сантяго, Чили) — футболбози чилигӣ, нимҳимоятгари пойгоҳӣ.
Гарманово (ноҳияи Верховаж, Вологда)

Гарманово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Верховаж, ки дар вилояти Вологда қарор дорад, дохил мешавад.
Гаринская (ноҳияи Верхнеландехов, Иванов)

Гаринская — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Верхнеландехов, ки дар вилояти Иванов қарор дорад, дохил мешавад.
Гари Олдман

Беҳтарин нақши мардона ҷоизаи барои беҳтарин нақши мардона Гари Леонард Олдман (насл. 21 марти соли 1958, Лондон, Британияи Кабир) - ҳунарпеша, коргардон, продюсер ва навозанда и бритониёӣ аст. Олдман пас аз нақш дар филмҳои Сид ва Нэнси ва Гӯшҳои худро буред маъруф шуд, ки баъд аз намоиши филмшинос Роҷер Эберт ӯро беҳтарин актёри ҷавони бритониёии замони мо номидааст 6. Дар солҳои 1990-ум, ӯ дар бисёр филмҳои машҳур: дар байни муваффақтарин филмҳои ин давра ва Оё мурданд ва Ҷон Кеннеди иштирок кардааст. Аксҳои ҷолибро дар филмҳои Тирпаронӣ дар Даллас, Дракула, Леон, Элементи панҷум ва Ҳавопаймои президент (ҳарду дар соли 1997) иҷро кардааст. Дар солҳои 2000-ум Олдман дар наворбардории ду франшизаи муваффақ ширкат кард, ки нақшҳо бо номи ӯ сахт алоқаманд буданд. Дар силсилаи Гарри Поттер ӯ ҷодугар Сириус Блэкро бозид ва дар трилогияи Батмани Кристофер Нолан дар филм ҳамчун афсари полиси қавиирода Ҷеймс Гордон ҳунарнамоӣ кард. 7. Ҳунарпеша ҳамчун устоди гуногун чеҳра машҳур аст, ки қодир аст ҳам симои қаҳрамони мусбат ва ҳам бадкирдорро бо осони эҷод кунад 8 9. Олдман барои иҷрои Нақши беҳтарини мардона (Оскар, ИМА) барои иҷрои агенти бритониёӣ Ҷорҷ Смайлӣ дар филми триллери Ҷосус дафъ шав!, Сарвазир Уинстон Черчилл дар биопификатсияи ва нависанда сенариянавис Ҳерман Манкевич дар филми Манке. Барои нақши Черчилл, Олдман ҷоизаҳои Оскар ва аксари ҷоизаҳои дигари ҳунариро гирифтааст. Гари Олдман инчунин якчанд филмҳо, аз ҷумла дебюти коргардонии худро таҳия кардааст: дар соли 1997 ӯ филмро аз рӯи сенарияи худаш, ки қисман ба маводи биографӣ асос ёфтааст, коргардонӣ кард 10. Тасвир ба Олдман ду ҷоизаи (барои беҳтарин филми бритониёӣ ва сенарияи аслӣ) гирифт 11 ва дар барномаи озмуни ҷашнвораи фестивали синамои Канн 12 иштирок кард. Филмография Шаблон:ВИгре Шаблон:ВИгре Шаблон:ВИгре Шаблон:ВвФильме Шаблон:ВИгре Шаблон:ВИгре Шаблон:ВИгре Шаблон:ВИгре Шаблон:ВИгре Номинатсияҳо ва ҷоизаҳо Рӯихати пурраи ҷоизаҳо ва номинатсияҳо дар вебсайти Бонки Иттилоотии Интернетии Филмҳо 13. Пайвандҳо.
Гармеҳ

Гармеҳ (Собиқ - Гармех) шаҳр ва пойтахти Шаҳристони Гармеҳ дар Устони Хуросони Шимолӣ воқеъ дар Эрон аст. Дар барӯйхатгирии соли 2006, шумораи он 24,368 нафар, дар 6,332 оила буд.